שיחה ארוטית

שיחה ארוטית (באנגלית: Phone sex, סקס טלפוני) היא שיחה טלפונית בין שני פרטנרים או יותר שכוללת פעילות מינית וארוטיקה דוגמת אוננות או פנטזיה מינית. לשיחות ארוטיות יכולות להיות מגוון צורות, החל משיחה מונחֵית מקצועית, דרך גילום דמויות ותפקידים על ידי המשתתפים, ועד לשיחות-וידוי מעוררות, ביטויי אהבה ורגשות או פשוט האזנה הדדית לאוננות. סוג של זה פעילות מתקיים הן בהקשר של חוויה אינטימית בין נאהבים מרוחקים, הן בהקשר של שני זרים המבקשים להשיג פורקן והן כעסקה מסחרית הנערכת בין לקוח משלם ובין צד מקצועי המעניק שירות בתשלום. משתמשי שיחות ארוטיות הם גברים ונשים כאחד. הם יכולים להיות אנשים שחשים כי האינטראקציה הטלפונית היא האמצעי הנוח ביותר עבורם, או היחידי, להגיע לסיפוק מיני; שחשים לא בנוח עם מראם החיצוני או נרתעים מאינטראקציה פיזית ממגוון סיבות. בארצות המערב התפתחה תעשייה ענפה של "שירותי טלפון למבוגרים" כדי לתת מענה לצרכנים פוטנציאליים אלה, והעמודים האחוריים בעיתונים בעשורים האחרונים של המאה ה-20 התמלאו במודעות קטנות המפתות קוראים להתקשר, פעמים רבות כשהמספרים הם בעלי קידומת מיוחדת אחידה, המשותפת לעסקים מסוג זה (בישראל הוקצתה הקידומת הסלולרית 056 לאורך זמן מה בשנות ה-90). עם ההתפתחות המהירה שחלה בכל שטחי הטכנולוגיה, התרחב תחום שיחות-הסקס לעבר שימוש במכשירי טלפון ניידים ולשיחות דרך רשת האינטרנט באמצעות תוכנות כסקייפ ודומותיה. הזמינות, הנוחות, לצד ריבוי התכנים - שחלקם בחינם - הביאו לנסיגה משמעותית בהיקף שירותי השיחות הקוליות המסורתיות לטובת ההיצע של הזירה המקוונת. במקביל, נדרשו המחוקקים במדינות שונות לסוגיית הגישה הפשוטה לשירותי טלפוניה מינית מצדם של קטינים, והחלו לתקן תקנות המבקשות להגביל גישה זו, כחלק ממאבק לצמצום חשיפתו של נוער לתכנים פורנוגרפיים ולניצול. בישראל החלו לפעול שירותים מסחריים של שיחות ארוטיות במחצית השנייה של שנות ה-90 של המאה ה-20. באותה עת נכנסו לשימוש קידומות 056 ו-057 עבור חברות הרצות לספק שירות מענה קולי וטלמסר (בהם התשלום עבור השיחה היה גבוה גבוה יותר משיחה מקומית והמחיר נקבע על ידי המפעיל). רבים מהם החלו להציע שירות של שיחות ארוטיות. אחר כך נעשה ניסיון לחסום חלקית חברות אלו. בתחילת שנות ה-2000 הקידומות 056 ו-057 חדלו לשמש לשירותי מענה קולי. ב-2000 056 הייתה לקידומת נוספת עבור לקוחות פלאפון ב-2001 עברה קידומת 057 לשמש את לקוחות חברת "מירס". לאחר הפסקת שירותי 056 ו-057, החלו חברות שונות להפעיל שירות שיחות מחוץ לישראל, אבל גם הם נחסמו בחלקם. במהלך 2003 הביא משרד התקשורת, לאישור ועדת הכלכלה, תקנות לחסימת שיחות ארוטיות לקטינים ב-2005 סגר משרד התקשורת באופן סופי את הפרצות בתחום השיחות הארוטיות בישראל. לאחר שכפה על חברות הסלולר וחברות השיחות הבינלאומיות לחסום את השיחות הללו, ולאפשר אותן רק דרך קידומת מיוחדת של 1919 הדורשת זיהוי של המשתמש כאדם מבוגר. באותה עת ועדת המשנה של הכנסת למאבק בסחר בנשים יזמה הצעת חוק, שתרחיב את האיסור החל על פרסום שירותי זנות בעיתונות, ותאסור לראשונה על פרסום כל סוגי שירותי המין, לרבות שיחות ארוטיות. באוגוסט 2004 הוטל קנס כולל של מיליון שקל על פרטנר, פלאפון ומירס בגין שירותי שיחות ארוטיות, לאחר שלא חסמו אותם כנדרש לבקשת לקוחות. באוקטובר 2006, חברת אינטרנט זהב נקנסה ב-1.5 מיליון שקל, על שאיפשרה שיחות אירוטיות לקטינים, באמצעות הקידומת 015 ולא בקידומת המחייבת לשיחות אירוטיות - 1919. בינואר 2010 נקנסה שוב ב-1.4 מיליון שקל, על אותה עבירה. סייברסקס פורנוגרפיה פטישיזם שמואל דקלו, ‏ביהמ"ש אישר לוויזה-כ.א.ל לבטל הסכם עם חברה לשיחות אירוטיות, באתר גלובס, 20 במאי 1998 אפי לנדאו, ‏פלאפון: בקבוצת המספרים של המגזר החרדי אין שיחות ארוטיות, באתר גלובס, 14 ביולי 2002 צבי זרחיה, משרד התקשורת בוחן חסימת שיחות אירוטיות בטלפונים ניידים, באתר TheMarker‏, 17 ביוני 2003 גיא הדס, ‏שיחות אירוטיות בסלולר: מ-15 ביולי רק עם קוד, באתר גלובס, 16 במרץ 2004 יצחק דנון, ‏בזק בינלאומי תבקש רשות ערעור בפרשת השיחות הארוטיות, באתר גלובס, 18 בפברואר 2007 מיכל רז-חיימוביץ', ‏כמה עולה לחייג 1-900? "גלובס" עושה סדר במספרים המיוחדים, באתר גלובס, 20 בדצמבר 2012 שמואל דקלו, ‏עתירה לבג"ץ נגד מניעת רשיון להפעלת שירות מענה קולי 057, באתר גלובס, 21 בינואר 1998 ידיעות אחרונות, ‏"הקווים הלוהטים" עברו דרך המרכזות של חברות ציבוריות, באתר גלובס, 30 בספטמבר 1997 בתיה פלדמן, ‏תחקיר מוסף "פירמה": חברת ברק מעורבת באספקת שיחות טלפון אירוטיות, באתר גלובס, 14 בדצמבר 1999 צבי לביא, ‏משרד התקשורת: "מפעילי שירותי המין עקפו את חסימת 056 דרך שירותי 057", באתר גלובס, 17 במאי 1998 ורד שרון-ריבלין, ‏קידומת נוספת לפלאפון - 056, באתר גלובס, 12 ביוני 2000 אפי לנדאו, ‏הקידומת החדשה של לקוחות מירס - 057, באתר גלובס, 21 בפברואר 2001 TheMarker digital, חברת ברק ניתקה שירות שיחות ארוטיות בהוראת משרד התקשורת, באתר TheMarker‏, 12 בפברואר 2001 ערן גבאי, משרד התקשורת יביא לאישור ועדת הכלכלה תקנות לחסימת שיחות ארוטיות לקטינים, באתר TheMarker‏, 4 בספטמבר 2003 הרצל לקס, דליה איציק סוגרת את הפרצות בשיחות הזימה הטלפוניות: גם חברות השיחות הבינ"ל ייאלצו לחסום את השירות, באתר הארץ, 27 בפברואר 2005 הרצל לקס, חברות השיחות הבינלאומיות יחויבו לחסום שיחות ארוטיות, באתר הארץ, 28 בפברואר 2005 צבי זרחיה, יוזמה בכנסת לאסור על פרסום שיחות ארוטיות, באתר TheMarker‏, 12 בינואר 2005 גיא הדס, ‏קנס כולל של מיליון שקל על פרטנר, פלאפון ומירס בגין חריגה בשיחות ארוטיות, באתר גלובס, 22 באוגוסט 2004 גיא הדס, ‏אינטרנט זהב תיקנס ב-1.5 מ' ש' על שירותים ארוטיים, באתר גלובס, 30 באוקטובר 2006 אמיתי זיו, אינטרנט זהב תיקנס ב-1.4 מיליון שקל - איפשרה שיחות אירוטיות לקטינים, באתר TheMarker‏, 25 בינואר 2010